
Uznesenie Okresný súd Prešov v spore žalobcu: Úrad práce, sociálnych vecí a rodiny Kežmarok, so sídlom Dr. Alexandra 1544/61, 060 01 Kežmarok, IČO: 307 945 36, proti žalovanému: A. B., C. XXX, XXX XX C., narodená dňa XX.XX.XXXX, o zaplatenie 7.110,00,- Eur s prílušenstvom, takto rozhodol: I. Konanie
zastavuje.
II. Žalovanému náhradu trov konania
nepriznáva. odôvodnenie:
1. Žalobca podal na Okresnom súde v Poprade návrh na vydanie platobného rozkazu vo výške 7.110,00,Eur s príslušenstvom, ktorá bola na predmetnom súde doručená dňa 13.02.2026. 2. Tunajší súd výzvou zo dňa 25.03.2026 vyzval žalobcu na zaplatenie súdneho poplatku za žalobu vo výške 376,50,- Eur v lehote 10 dní od doručenia výzvy s poučením, že ak poplatok nebude v určenej lehote zaplatený, súd konanie zastaví. Žalobcovi bola výzva doručená dňa 25.03.2026, avšak k úhrade súdneho poplatku do dnešného dňa nedošlo. 3. Podľa § 5 ods. 1 písm. a) zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov (ďalej ako ,,ZoSP“), poplatková povinnosť vzniká podaním žaloby, návrhu, odvolania, žaloby na obnovu konania, dovolania, kasačnej sťažnosti alebo žiadosti na vykonanie poplatkového úkonu, ak je poplatníkom žalobca alebo navrhovateľ, odvolateľ, ten, kto podal žalobu na obnovu konania, dovolateľ a ten, kto podal kasačnú sťažnosť. 4. Podľa § 10 ods. 1 ZoSP, ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 5. Na základe vyššie citovanej právnej úpravy, nakoľko žalobca bol vo výzve o následkoch nezaplatenia poplatku náležite poučený a súdny poplatok v lehote určenej súdom nezaplatil, pričom nejde o konanie taxatívne uvedené v § 10 ods. 2 ZoSP, súd I. výrokom tohto uznesenia konanie zastavil. 6. Podľa § 256 ods. 1 zákona č. 160/2015 Z. z. Civilný sporový poriadok (ďalej len ,,CSP“), ak strana procesne zavinila zastavenie konania, súd prizná náhradu trov konania protistrane. 7. V predmetnom prípade zastavenie konania procesne zavinil žalobca nezaplatením súdneho poplatku za podanú žalobu. Keďže žalovanému v tomto štádiu konania žiadne trovy ešte nevznikli, súd o trovách konania rozhodol II. výrokom tohto uznesenia tak, že žalovanému náhradu trov konania nepriznal.
Poučenie: Proti tomuto uzneseniu je v zmysle § 14 ZoSP a § 239 CSP prípustná sťažnosť. Sťažnosť môže podať ten, v koho neprospech bolo uznesenie vydané v lehote 15 dní od doručenia uznesenia na súde, ktorý napadnuté uznesenie vydal. V sťažnosti proti rozhodnutiu o zastavení súdneho konania pre nezaplatenie súdneho poplatku nemožno namietať skutočnosti, ktoré nastali po uplynutí lehoty na zaplatenie súdneho poplatku. V sťažnosti sa má popri všeobecných náležitostiach podania (§ 127 CSP) uviesť, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. Rozsah, v akom sa uznesenie napáda, môže sťažovateľ rozšíriť len do uplynutia lehoty na podanie sťažnosti.

